ddrg/super_eurlex huggingface dataset:
Odločba Komisije

z dne 13. februarja 1986

o seznamu obratov v Maroku, odobrenih za uvoz svežega mesa v Skupnost

(86/65/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 83/91/EGS [2], ter zlasti členov 4(1) in 18(1) Direktive,

ker morajo obrati v tretjih državah za odobritev za izvoz svežega mesa v Skupnost izpolnjevati splošne in posebne zahteve iz Direktive 72/462/EGS;

ker na podlagi prvega inšpekcijskega pregleda noben obrat ni bil ocenjen kot zadovoljiv in ker je Odločba Komisije 84/325/EGS [3] državam članicam na ravni Skupnosti prepovedala uvoz svežega mesa iz obratov v Maroku, pri čemer imajo navedene države članice, katerih nacionalna zakonodaja to dopušča, možnost, da sedem mesecev ne prekinejo obstoječih trgovinskih tokov z obrati, ki so jih predlagali maroški organi;

ker je nadaljnji inšpekcijski pregled, opravljen po členu 5 Direktive 72/462/EGS in členu 3(1) Odločbe Komisije 83/196/EGS z dne 8. aprila 1983 o inšpekcijskih pregledih na kraju samem, ki jih je treba izvesti pri uvozu goveda, prašičev in svežega mesa iz držav nečlanic [4], pokazal, da se je higienski standard v enem obratu zvišal in se lahko šteje kot zadovoljiv;

ker se lahko ta obrat v teh okoliščinah vpiše na seznam obratov, odobrenih za izvoz v Skupnost, in je zato treba Odločbo 84/325/EGS razveljaviti;

ker za uvoz svežega mesa iz obrata iz Priloge še vedno veljajo drugje predpisane določbe in splošne določbe Pogodbe; ker zlasti za uvoz nekaterih vrst mesa, kot je meso s težo manj kakor 3 kilograme ali meso, ki vsebuje ostanke nekaterih snovi, za katere usklajena pravila Skupnosti še ne obstajajo, iz tretjih držav in ponovni izvoz v druge države članice še vedno velja zdravstvena zakonodaja države članice uvoznice, ob upoštevanju splošnih določb Pogodbe;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obratu v Maroku, navedenemu v Prilogi, se odobri uvoz svežega mesa v Skupnost v skladu z navedeno prilogo.

2. Za uvoz iz obratov, naštetih v Prilogi, še vedno veljajo drugje predpisani veterinarski predpisi Skupnosti.

Člen 2

Države članice prepovejo uvoz svežega mesa iz obratov, ki niso navedeni v Prilogi.

Člen 3

Odločba 84/325/EGS se razveljavi.

Člen 4

Ta odločba se uporablja od 16. februarja 1986.

Člen 5

Ta odločba je naslovljena na države članice.

V Bruslju, 13. februarja 1986

Za Komisijo

Frans Andriessen

Podpredsednik

[1] UL L 302, 31.12.1972, str. 28.

[2] UL L 59, 5.3.1983, str. 34.

[3] UL L 170, 29.6.1984, str. 78.

[4] UL L 108, 26.4.1983, str. 18.

--------------------------------------------------

PRILOGA

SEZNAM OBRATOV

Št. veterinarske odobritve | Obrat | Naslov |

MESO ENOKOPITARJEV |

Klavnica |

1 | Abattoirs Municipaux | Settat |

--------------------------------------------------
Sklep Sveta

z dne 9. junija 1986

o pristopu Skupnosti k Mednarodni konvenciji za ohranitev tunov v Atlantiku, kakor je bila spremenjena s Protokolom, priloženim k Sklepni listini Konference pooblaščencev držav pogodbenic konvencije, ki je bila podpisana 10. julija 1984 v Parizu

(86/238/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je za upravljanje in ohranjanje izrazito selitvenih vrst v Atlantskem oceanu in sosednjih morjih potrebna mednarodna ureditev;

ker je bila v ta namen 14. maja 1966 podpisana Mednarodna konvencija za ohranitev tunov v Atlantiku, ki je začela veljati 21. marca 1969;

ker so 10. julija 1984 države pogodbenice Mednarodne konvencije za ohranitev tunov v Atlantiku ob zaključku Konference pooblaščencev podpisale Sklepno listino, h kateri je priložen Protokol, ki konvencijo spreminja tako, da Skupnosti omogoči pristop h konvenciji;

ker morajo Protokol odobriti, ratificirati ali sprejeti vse države pogodbenice konvencije;

ker bo Protokol začel veljati 30. dan po tem, ko bo generalnemu direktorju Organizacije Združenih narodov za prehrano in kmetijstvo predložena zadnja listina o odobritvi, ratifikaciji ali sprejetju;

ker mora Skupnost pristopiti h konvenciji, da bo lahko od začetka veljavnosti Protokola dalje njena pogodbenica,

SKLENIL:

Člen 1

Odobri se pristop Evropske gospodarske skupnosti h Konvenciji za ohranitev tuna v Atlantiku, kakor je bila spremenjena s Protokolom, priloženim k Sklepni listini Konference pooblaščencev držav pogodbenic konvencije, ki je bila podpisana 10. julija 1984 v Parizu.

Besedila konvencije, Sklepne listine in Protokola so priložena k temu sklepu.

Člen 2

Predsednik Sveta predloži listino o pristopu generalnemu direktorju Organizacije Združenih narodov za prehrano in kmetijstvo v skladu s členom XIV, odstavka 2 in 4, Konvencije [3].

V Luxembourgu, 9. junija 1986

Za Svet

Predsednik

G. M. V. van Aardenne

[1] UL C 349, 31.12.1985, str. 1.

[2] UL C 68, 24.3.1986, str. 166.

[3] Datum začetka veljavnosti konvencije v zvezi s Skupnostjo bo v Uradnem listu Evropskih skupnosti objavil generalni sekretariat Sveta.

--------------------------------------------------
Sklep Sveta

z dne 30. marca 1981

o povečanju števila generalnih pravobranilcev pri Sodišču

(81/209/Euratom, ESPJ, EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za premog in jeklo in zlasti člena 32a Pogodbe,

ob upoštevanju Pogodbe o ustanovitvi Evropske gospodarske skupnosti in zlasti člena 166 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 138 Pogodbe,

ob upoštevanju zahteve Sodišča v njegovem memorandumu z dne 21. julija 1978 po povečanju števila generalnih pravobranilcev,

ker naraščajoča delovna obremenitev Sodišča opravičuje povečanje števila generalnih pravobranilcev na pet;

ker je treba zaradi povečanja števila generalnih pravobranilcev spremeniti prvi odstavek člena 32a Pogodbe o ustanovitvi Evropske skupnosti za premog in jeklo, prvi odstavek člena 166 Pogodbe o ustanovitvi Evropske gospodarske skupnosti in prvi odstavek člena 138 Pogodbe o ustanovitvi Evropske skupnosti za atomsko energijo;

ker je treba spremeniti tretji odstavek člena 32b Pogodbe o ustanovitvi Evropske skupnosti za premog in jeklo, tretji odstavek člena 167 Pogodbe o ustanovitvi Evropske gospodarske skupnosti in tretji odstavek člena 139 Pogodbe o ustanovitvi Evropske skupnosti za atomsko energijo tako, da se delna zamenjava izmenično nanaša na dva in tri generalne pravobranilce;

ker je treba zaradi delovanja predvidenega sistema zamenjave datum izteka mandata generalnega pravobranilca, ki se ga imenuje, da prvič zasede s tem sklepom vzpostavljeno delovno mesto, prestaviti na 6. oktober 1985,

SKLENIL:

Člen 1

"Sodišču pomaga pet generalnih pravobranilcev."

Člen 2

"Vsaka tri leta se izvede delna zamenjava generalnih pravobranilcev. Izmenično se zamenja dva in tri generalne pravobranilce."

Člen 3

Mandat generalnega pravobranilca, ki se ga imenuje, da prvič zasede s tem sklepom vzpostavljeno delovno mesto, poteče 6. oktobra 1985.

V Bruslju, 30. marca 1981

Za Svet

Predsednik

G. Braks

--------------------------------------------------
Sklep Sveta

z dne 14. oktobra 1980

o sklenitvi sporazumov z Argentino, Avstralijo, Novo Zelandijo in Urugvajem o prostovoljnem omejevanju v sektorju ovčjega in kozjega mesa

(80/982/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je Komisija že začela pogajanja za sklenitev sporazumov z državami nečlanicami, ki dobavljajo ovčje in kozje meso ali žive ovce in koze, o prostovoljnem omejevanju njihovega izvoza v Skupnost;

ker je Komisija že dosegla sporazum z Argentino, Avstralijo, Novo Zelandijo in Urugvajem;

ker navedeni sporazumi omogočajo, da trgovina poteka v skladu s skupno ureditvijo trgov v zadevnem sektorju,

SKLENIL:

Člen 1

1. Sporazumi s spodaj naštetimi državami, ki so sestavljeni v obliki izmenjave pisem o trgovini v sektorju ovčjega in kozjega mesa, se potrdijo v imenu Evropske gospodarske skupnosti:

- Argentino,

- Avstralijo,

- Novo Zelandijo,

- Urugvajem.

2. Besedila sporazumov so priložena k temu sklepu.

Člen 2

Predsednik Sveta je pristojen za imenovanje osebe, pooblaščene za podpis sporazumov iz člena 1, ki zavezujejo Skupnost.

V Luxembourgu, 14. oktobra 1980

Za Svet

Predsednik

C. Ney

--------------------------------------------------
Sklep Sveta

z dne 9. junija 1980

o odobritvi sklenitve Mednarodne konvencije o fizični zaščiti jedrskega materiala s strani Komisije

(80/565/Euratom)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju osnutka Komisije,

ker se je Komisija v skladu z direktivami Sveta pogajala o Mednarodni konvenciji o fizični zaščiti jedrskega materiala;

ker je zato treba sklenitev navedene konvencije s strani Komisije odobriti,

SKLENIL NASLEDNJE:

Edini člen

Sklenitev Mednarodne konvencije o fizični zaščiti jedrskega materiala s strani Komisije se s tem odobri.

V Luxembourgu, 9. junija 1980

Za Svet

Predsednik

F. Pandolfi

--------------------------------------------------
Odločba Komisije

z dne 23. decembra 1977

o nekaterih podrobnih pravilih za Direktivo 64/432/EGS glede slinavke in parkljevke

(78/78/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je nazadnje spremenjena z Direktivo 77/98/EGS [2], in zlasti prvega in zadnjega odstavka člena 4b Direktive,

ker člen 4b tistim državam članicam, v katerih obstajajo nekateri pogoji in zlasti tistim, ki ne dovolijo cepljenih živali na svojem ozemlju, dovoljuje uvedbo posebnih zdravstvenih pogojev za vstop živali na njihovo ozemlje za obdobje, ki se določi po postopku Stalnega veterinarskega odbora, zato da se ne ogrozi v nekaterih državah članicah dosežene stopnje zdravja;

ker so, glede slinavke in parkljevke, živali rojene po začetku tega obdobja najboljše zagotovilo, zlasti za države članice, v katerih ni te bolezni in ki ne dovolijo cepljenja na svojem ozemlju;

ker mora zgoraj navedeno obdobje zagotavljati zadostno zdravstveno zagotovilo; ker je eno leto sprejemljivo obdobje;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Obdobje določeno v prvem odstavku člena 4b Direktive 64/432/EGS, v katerem države članice uradno ne dovolijo več cepljenja proti slinavki in parkljevki na svojem ozemlju, je eno leto.

Člen 2

Z živalmi, ki se rodijo po obdobju iz člena 1, se znotraj Skupnosti lahko trguje v skladu s pogoji, določenimi v členu 4b(A)(1) navedene direktive.

Člen 3

Ta odločba je naslovljena na države članice.

V Bruslju, 23. decembra 1977

Za Komisijo

Finn Gundelach

Podpredsednik

[1] UL št. 121, 29.7.1964, str. 1977/64.

[2] UL L 26, 31.1.1977, str. 81.

--------------------------------------------------
Sklep Sveta

z dne 28. oktobra 1977

o sklenitvi Evropskega sporazuma o izmenjavi reagentov za tipizacijo tkiv in o sklenitvi Dodatnega protokola k Sporazumu

(77/715/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju priporočila Komisije,

ker Evropski sporazum o izmenjavi reagentov za tipizacijo tkiv, sestavljen na pobudo Sveta Evrope, v členu 5(1) določa, da pogodbenice sprejmejo vse potrebne ukrepe, da se oprostijo plačila uvoznih dajatev reagenti za tipizacijo tkiv, ki jim jih dajo na voljo druge pogodbenice;

ker je vsako odstopanje od skupne carinske tarife, avtonomno ali dogovorjeno, v izključni pristojnosti Skupnosti;

ker Dodatni protokol k navedenemu sporazumu, ki Evropski gospodarski skupnosti omogoča, da postane pogodbenica, omogoča Skupnosti izvajati navedene pristojnosti;

ker je zato treba skleniti Sporazum in Dodatni protokol k Sporazumu,

SKLENIL:

Člen 1

Sporazum o izmenjavi reagentov za tipizacijo tkiv in Dodatni protokol k Sporazumu se odobrita v imenu Skupnosti.

Besedilo Sporazuma in Dodatnega protokola k Sporazumu je priloženo.

Člen 2

Predsednik Sveta je s tem sklepom pooblaščen, da imenuje pooblaščence za podpis Sporazuma in Dodatnega protokola ter da nanje prenese potrebna pooblastila za zastopanje Skupnosti.

V Luxembourgu, 28. oktobra 1977

Za Svet

Predsednik

G. Spitaels

--------------------------------------------------
Sklep Sveta

z dne 15. julija 1975

o sklenitvi Sporazuma med Evropsko gospodarsko skupnostjo in Republiko Indijo o trsnem sladkorju

(75/456/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe;

ob upoštevanju priporočila Komisije;

ker je Protokol 3 o sladkorju iz držav AKP sestavni del Loméjske konvencije AKP-EGS, ki je bila podpisana 28. februarja 1975; ker so se Skupnost in države AKP, ki so v tem protokolu navedene, s sporazumi v obliki izmenjave pisem z dne 28. februarja 1975 zavezale, da bodo od istega datuma dalje do začetka veljavnosti konvencije izvajale določbe prej navedenega protokola;

ker je v Skupni izjavi o nameri o razvoju trgovinskih odnosov s Cejlonom, Indijo, Malezijo, Pakistanom in Singapurom [1], ki je priloga k sklepni listini Pristopne pogodbe, navedeno, da mora vprašanje izvoza sladkorja iz Indije v Skupnost po poteku Commonwealthovega sporazuma o sladkorju dne 31. decembra 1974 rešiti Skupnost, pri čemer mora upoštevati zlasti določbe, ki se lahko sprejmejo glede uvoza sladkorja iz neodvisnih držav Commonwealtha, naštetih v Protokolu 22 o odnosih med Evropsko gospodarsko skupnostjo ter pridruženimi afriškimi državami in Madagaskarjem kot tudi neodvisnimi državami Commonwealtha v razvoju, ki so na ozemlju Afrike, Indijskega oceana, Tihega oceana in Karibov;

ker je zaradi potrebe po ravnanju v skladu s to deklaracijo zato treba skleniti Sporazum o trsnem sladkorju, ki sta ga s pogajanji uskladila Evropska gospodarska skupnost in Republika Indija,

SKLENIL:

Člen 1

Sporazum med Evropsko gospodarsko skupnostjo in Republiko Indijo o trsnem sladkorju je sklenjen v imenu Skupnosti.

Besedilo Sporazuma je priloga k temu sklepu.

Člen 2

Predsednik Sveta je pooblaščen, da imenuje osebo s pooblastilom za podpis Sporazuma in da nanjo prenese pristojnosti, ki so potrebne za zavezo Skupnosti.

V Bruslju, 15. julija 1975

Za Svet

Predsednik

M. Rumor

[1] UL L 73, 27.3.1972, str. 195.
Odločba Sveta

z dne 22. marca 1971

o krepitvi sodelovanja med centralnimi bankami držav članic Evropske gospodarske skupnosti

(71/142/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 105(1) Pogodbe,

ob upoštevanju sklepnega sporočila Konference voditeljev držav ali vlad, ki je potekala v Haagu 1. in 2. decembra 1969, in zlasti točke 8 sklepnega sporočila,

ob upoštevanju Resolucije Sveta in predstavnikov vlad držav članic z dne 22. marca 1971 [1] o fazni vzpostavitvi ekonomske in monetarne unije v Skupnosti ter zlasti točke III(5) Resolucije,

ob upoštevanju priporočila Komisije,

ob upoštevanju mnenja Evropskega parlamenta,

ker zgoraj navedena Resolucija predvideva krepitev sodelovanja med centralnimi bankami,

SPREJEL NASLEDNJO ODLOČBO:

Člen 1

Države članice usklajujejo svojo monetarno in kreditno politiko z upoštevanjem smernic splošne ekonomske politike, ki jih je določil Svet.

Člen 2

V tem okviru se centralne banke zaprosi, da znotraj meja njihovih pooblastil in obsega njihovih odgovornosti:

(a) usklajujejo svoje politike v monetarnih in kreditnih zadevah v okviru Odbora guvernerjev centralnih bank;

(b) vzpostavijo splošne smernice, ki jih mora vsaka od njih upoštevati, zlasti glede razvoja likvidnosti bank, pogojev za ponudbo kreditov in višino obrestnih mer;

(c) določijo praktične metode za izvajanje tega postopka.

Člen 3

Ta odločba je naslovljena na države članice.

V Bruslju, 22. marca 1971

Za Svet

Predsednik

M. Cointat

[1] UL L 28, 27.3.1971, str. 1.

--------------------------------------------------
Sklep Sveta

z dne 15. oktobra 1968

o uporabi členov 48 in 49 Pogodbe za francoske čezmorske departmaje

(68/359/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 227(2) Pogodbe,

ob upoštevanju predloga Komisije,

ker drugi pododstavek člena 227(2) predpisuje, da Svet določi pogoje, pod katerimi se določbe Pogodbe, ki niso vsebovane v prvem pododstavku odstavka 2 tega člena, in predvsem določbe členov 48 in 49 Pogodbe uporabljajo za francoske čezmorske departmaje;

ker bo prosto gibanje delavcev verjetno pospešilo gospodarski in socialni razvoj teh departmajev,

SKLENIL:

Člen 1

Člena 48 in 49 Pogodbe o ustanovitvi Evropske gospodarske skupnosti in ukrepi, sprejeti za izvajanje teh členov, se uporabljajo za francoske čezmorske departmaje.

Člen 2

Ta sklep je objavljen v Uradnem listu Evropskih skupnosti pod "Zakonodaja I". Veljati začne dvajseti dan po objavi.

V Luxembourgu, 15. oktobra 1968

Za Svet

Predsednik

G. Sedati

--------------------------------------------------
(6)

V oceni zahtevka za izjemo, ki je vključevala tehnično in znanstveno ocenjevalno študijo (2), je bilo ugotovljeno, da nadomestitev šestvalentnega kroma v raztopini hladilnega sredstva trenutno znanstveno in tehnično ni izvedljiva, druge tehnologije ogrevanja, ki odpravljajo uporabo šestvalentnega kroma v obliki natrijevega kromata, pa ne morejo zagotavljati enakovredne funkcionalnosti in učinkovitosti. Plinske absorpcijske toplotne črpalke lahko dejansko zagotovijo večjo energijsko učinkovitost kot tehnologije kondenzacijskega kotla, pomagajo nadomestiti te sisteme in lahko prihranijo emisije ogljikovega dioksida. V navedeni oceni je bilo tako ugotovljeno, da je izpolnjen vsaj eden od ustreznih pogojev iz člena 5(1), točka (a), Direktive 2011/65/EU, in sicer da bi utegnili skupni negativni vplivi nadomestitve šestvalentnega kroma pri uporabah, zajetih v zahtevku za izjemo, na okolje, zdravje in varnost potrošnika prevladati nad skupnimi prednostmi za okolje, zdravje in varnost potrošnika. Ocena je vključevala posvetovanja z deležniki, kakor se zahteva v členu 5(7) Direktive 2011/65/EU. Pripombe, prejete med navedenimi posvetovanji, so bile javno dostopne na posebnem spletišču.
(3)

Države članice so se v skladu s skupno politično izjavo držav članic in Komisije z dne 28. septembra 2011 o obrazložitvenih dokumentih zavezale, da bodo v upravičenih primerih obvestilu o ukrepih za prenos priložile enega ali več dokumentov, v katerih bo pojasnjeno razmerje med sestavnimi elementi direktive in ustreznimi deli nacionalnih instrumentov za prenos.
(7)

V oceni zahtevka za obnovitev, pri kateri sta bila upoštevana razpoložljivost nadomestkov in družbeno-ekonomski vpliv nadomestitve, je bilo ugotovljeno, da so na voljo zadostno zanesljivi nadomestki brez živega srebra za vrste sijalk, ki jih zajema izjema, ter da je nadomestitev znanstveno in tehnično izvedljiva. Poleg tega je bilo v navedeni oceni ugotovljeno, da bodo prednosti nadomestitve jasno odtehtale vse negativne vplive. Ocena je vključevala posvetovanja z deležniki v skladu s členom 5(7) Direktive 2011/65/EU. Pripombe, prejete med temi posvetovanji, so bile javno dostopne na posebnem spletišču.
(3)

Komisija je marca 2018 objavila svoj akcijski načrt „Financiranje trajnostne rasti“ (4) o vzpostavitvi ambiciozne in celovite strategije za financiranje trajnostne rasti. Eden od ciljev, navedenih v akcijskem načrtu, je namenjen preusmeritvi kapitalskih tokov v trajnostne naložbe, da bi dosegli trajnostno in vključujočo rast. Ocena učinka, na kateri temeljijo naknadne zakonodajne pobude, objavljena maja 2018 (5), je pokazala potrebo po pojasnitvi, da bi morale družbe za upravljanje v okviru obveznosti, ki jih imajo do vlagateljev, upoštevati dejavnike trajnostnosti. Zato bi morale družbe za upravljanje redno ocenjevati ne le vsa relevantna finančna tveganja, ampak tudi vsa relevantna tveganja glede trajnostnosti iz Uredbe (EU) 2019/2088 Evropskega parlamenta in Sveta (6), ki bi lahko, kadar se pojavijo, dejansko ali potencialno bistveno negativno vplivala na vrednost naložbe. Direktiva Komisije 2010/43/EU (7) se ne sklicuje izrecno na tveganja glede trajnostnosti. Zato in za zagotovitev, da se notranji postopki in organizacijske ureditve pravilno izvajajo in upoštevajo, je treba pojasniti, da postopki, sistemi in notranji nadzor družb za upravljanje odražajo tveganja glede trajnostnosti ter da so za analizo teh tveganj potrebne tehnične zmogljivosti in znanje.
(5)

Za oceno zahtevka za izjemo sta bili opravljeni tehnični in znanstveni ocenjevalni študiji. Prva študija (3) je zajemala prvi prejeti zahtevek. Zaradi podobnosti drugega zahtevka s prvim je druga študija (4) ocenjevala oba zahtevka skupaj. Pri oceni zahtevkov, pri katerih so bili upoštevani razpoložljivost tehnično izvedljivih in zanesljivih nadomestkov ter socialno-ekonomski vpliv nadomestitve, je bilo ugotovljeno, da na trgu ni na voljo dovolj ustreznih alternativ DEHP, neodobritev izjeme pa bi verjetno privedla do tega, da bi skupni negativni vpliv na okolje, zdravje in varnost potrošnika, ki bi ga povzročila nadomestitev, prevladal nad prednostmi za okolje, zdravje in varnost potrošnika. Ocena je vključevala posvetovanja z deležniki, kakor se zahteva v členu 5(7) Direktive 2011/65/EU. Pripombe, prejete med temi posvetovanji, so bile javno dostopne na posebnem spletnem mestu.
(1)

Resna tveganja za javno zdravje in druge težave, ki jih povzroča pandemija COVID-19, ter ukrepi omejitve gibanja, ki so jih države članice uvedle za pomoč pri zajezitvi pandemije, so povzročili znatne ovire za sposobnost podjetij in davčnih organov držav članic za izpolnjevanje nekaterih obveznosti na podlagi Direktive Sveta 2011/16/EU (3).
Člen 55

Prenos

1. Države članice sprejmejo in objavijo zakone in druge predpise, potrebne za uskladitev s členi 2, 3, 6, 12, 16, 17, 19 do 22, 25 do 29, 33 do 46, 54 in 55 ter 57 do 31. decembra 2021. Komisiji takoj sporočijo besedilo teh predpisov.

Ob upoštevanju člena 54 države članice te predpise uporabljajo od 13. februarja 2023.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Vključijo tudi izjavo, da se v obstoječih zakonih in drugih predpisih sklicevanje na direktivo, razveljavljeno s to direktivo, štejejo kot sklicevanje na to direktivo. Način sklicevanja in obliko izjave določijo države članice.
(6)

Ocena zahtevka za obnovitev je vključevala posvetovanja z zainteresiranimi stranmi v skladu s členom 5(7) Direktive 2011/65/EU. Ocena, ki upošteva sklepe Komisije o avtorizacijah za dajanje v promet in uporabo in/ali za uporabo snovi iz Priloge XIV k Uredbi (ES) št. 1907/2006 (2), je privedla do sklepa, da je treba trenutno izjemo za kategorije 1 do 7 in 10 razdeliti v dva podvnosa z besedilom, ki jasno odraža znanstveni in tehnični napredek v zvezi z nadomestkom šestvalentnega kroma, ki se razlikuje glede na vrsto uporabe.